Source: http://www.rvr.sk/sk/spravy/index.php?aktualitaId=913
Timestamp: 2019-04-20 00:56:22+00:00
Document Index: 10548972

Matched Legal Cases: ['§ 20', '§ 16', '§ 38', '§ 32', '§ 16', '§ 16', '§ 16']

Tlačová informácia zo zasadnutia RVR, dňa 03.11.2009 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu konaného dňa 3.11.2009 v sídle Rady pre vysielanie a retransmisiu
uložila sankciu – upozornenie na porušenie zákona spoločnosti Orange Slovensko s.r.o. v súvislosti s retransmisiou programovej služby PRIMA bez súhlasu jej vysielateľa;
udelila predchádzajúci súhlas s prevodom obchodných podielov akcionára spoločnosti Poprad Reality Invest, a.s. Jána Telenskeho vo výške 52% podielu na základnom imaní na nadobúdateľa spoločnosť RADIO ONE RETRO s.r.o.;
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 20 ods. 3 a 4 ZVR (ochrana maloletých a nesprávne uplatnenie JSO) v súvislosti s odvysielaním programu Dlhý víkend z dňa 13.9.2009;
začala správne konanie voči spoločnosti C.E.N. s.r.o. vo veci možného porušenia § 16 písm. b) zákona č. 308/2000 Z.z. (objektívnosť spravodajstva) v súvislosti s odvysielaním príspevku informujúcom o nadchádzajúcich voľbách do VÚC v rámci programu Hlavné správy z dňa 24.9.2009;
začala správne konanie voči spoločnosti MAC TV s.r.o. vo veci možného porušenia povinnosti § 38 ods. 3 ZVR (ovplyvnenie obsahu sponzorovaného programu sponzorom) v súvislosti s odvysielaním programu Lampa z dňa 17.9.2009;
začala správne konanie voči vysielateľovi na základe zákona Slovenskému rozhlasu vo veci možného porušenia § 32 ods. 12 ZVR (skrytá reklama) v súvislosti s odvysielaním informácií o novom Slovenskom filme Jánošík v rámci programu Z Terchovej naživo;
začala správne konanie voči vysielateľovi na základe zákona Slovenskému rozhlasu vo veci možného porušenia § 16 písm. b) ZVR (objektívnosť spravodajstva) v súvislosti s odvysielaním príspevku informujúcom o protestnom zhromaždení proti prijatiu jazykového zákona v rámci programu Rádiožurnál z dňa 1.9.2009;
začala správne konanie voči vysielateľovi Július Pereszlényi - Servis TV v súvislosti s možným vysielaním bez udelenej licencie;
uložila sankciu – upozornenie na porušenie zákona spoločnosti MARKÍZA-SLOVAKIA spol. s r.o. za porušenia § 16 písm. b) ZVR (objektívnosť spravodajstva) v súvislosti s odvysielaním príspevku Predražená budova v rámci programu Dnes z dňa 30.5.2009;
uložila sankciu – upozornenie na porušenia zákona spoločnosti MARKÍZA-SLOVAKIA spol. s r.o. za porušenie § 16 písm. b) ZVR (objektívnosť spravodajstva) v súvislosti s odvysielaním príspevku Psy v otrasných podmienkach v KRIMI Noviny z dňa 27.6.2009.
Ostatné prijaté uznesenia zo dňa 3.11.2009 budú uvedené v zápisnici zo zasadnutia Rady na jej internetovej stránke.
Tlačová informácia zo zasadnutia RVR, dňa 03.11.2009 (PDF)
Tlačová informácia zo zasadnutia RVR, dňa 03.11.2009 (DOC)